JohanHeinsen/ENO huggingface dataset:
Aarhuus Stifts-Tidende, 1842-08-24
Efter Begjæring af Jnspectionen for Domkirken her i Staden, foretages Auction Onsdagen den 31te dennes, om Eftermiddagen Kl. 2, til Bortleie af circa 60 Tdr. Land paa Aarhuus Kjøbstæds Mark, bemeldte Kirke tilhørende, og vil tillige ved samme Auction vorde opraabt til Bortforpagtning circa 7 1/2 Td. Land, tilhørende vor Frue Kirke samt en Lod paa noget over een Td. Land, tilhørende Fattigskolen hersteds. Jorderne forevises paa Anfordring af Markmændene, og Conditionerne, der vil vorde bekjendtgjorte ved Auctionen, ere forinden denne, tilligemed Kort over Jorderne, til Eftersyn hos Værgen for Domkirken, Kjøbmand N. Schiby. Auctionen, som, hvis Veiret tillader saadant, afholdes paa selve Jorderne, tager sin Begyndelse paa den Deel af Domkirkens Jorder, som falder i Skovvangen ud imod Riis Skov. Aarhuus, den 24de August 1842. Fleischer.
Aarhuus Stifts-Tidende, 1842-08-24
Efter vedkommende Dom og Udlægshavers Begjæring bliver Fredagen den 26de dennes, om Formiddagen Kl. 10, afholdt Auction hos Fæstegaardmand Søren Andersen i Elsted over en 2 Etage=Jernbilægger=Kakkelovn, 1 Fyrretræes= og 2 Egetræes=Standkister. Hvilket herved bekjendtgjøres. Hasle &c. Herredscontoir, den 13de August 1842. Seidelin.
Aarhuus Stifts-Tidende, 1842-08-24
Auctions-Placat. Gives herved tilkjende for Alle og Enhver, at Onsdagen den 21de Septbr. 1842, Formiddag Kl. 10, og følgende Dage, lader Eierinden af Gyllingnæss, Fru G. de St. Aubyn med Værge, ved Auction, som afholdes paa bemeldte Gaard, formedelst Fraflytning, bortsælge endeel Avls=, og Meieriredskaber og Jnventarium, samt Kreaturer af Qvæghøveder, Heste, Faar og Sviin, samt Vogne, Plouge &c. Fremdeles endeel Ind- og Udbo, Meubler, og Effecter af alle Slags, Guld, Sølv, Linned og Dækketøi, Sengeklæder og Kjøkkentøi, saa og nogle Bøger; Alt imod Betaling til Procurator Brendstrup i Aarhuus, hos hvem, saavelsom paa Gyllingnæs hos Forvalter Wiegreffe, trykte Cataloger over de sælgende Gjenstande forinden Auctionen ville være at erholde. Bekjendte vederhæftige Kjøbere gives 3 Maaneders Credit. Thi ville de Lysthavende behage til ovenmeldte Tid og Sted at indfinde sig. Hads og Ning Herreders Contoir, den 12te August 1842. Nyholm, constit.
Aarhuus Stifts-Tidende, 1842-08-24
Callundborg. Tirsdagen den 30te August, om Formiddagen Kl. 10, bliver ved offentlig Auction, som afholdes i Hr. Gjæstgiver Thranes Gaard i Cordilgaden heri Byen, efter Forlangende af Administrationen for den kongelige Porcellainsfabrik i Kjøbenhavn, og paa 3 Maaneders Credit for vederhæftige Kjøbere, bortsolgt endeel af Fabrikkens blaa og hvide samt couleurte og forgyldte Bord=, Kaffe= og Theetøi. Varene ville være til Eftersyn paa Auctionsstedet 2 Dage for Auctionen, paa hvilke Dage ogsaa vil blive udstillet endeel af Fabrikkens finere, malede og forgyldte Porcellainer, som til Fabrikkens sædvanlige Udsalgspriser. kunne overlades Lysthavende. Callundborg, den 19de August 1842. Feddersen. Det Skræder Jens Christensen Dam paa Skovby Mark tilhørende Huus, bestaaende af 7 Fag nylig opbygt, med tilhørende Jorder omtrent 17 Tdr. Land, hvoraf 14 Tdr. er Pløiland foruden Engbund, hvorpaa kan avles 5 gode Læs Høe, er, formedelst anden Bestemmelse, underhaanden at faae tilkjøbs, naar man derom henvender sig enten til Eieren eller Politiassistent Procurator Nielsen. 2000 eller 4500 Rbdlr. ønskes tillaans i næstkommende 11te Decbr. Termin imod særdeles betryggende første Prioritets Pant i en Landeiendom. Ligeledes ønskes nogle mindre Summer, fra imellem 100 og 1200 Rbd., i samme Termin imod god Prioritet og Sikkerhed saavel i Land- som Kjøbstædeiendomme. Man behage i den Anledning at henvende sig til Undertegnede. Commissionair og const. Fæstemand. A. Hansen, Bankhæftelsers Jndfrielse.
Aarhuus Stifts-Tidende, 1842-08-24
Undertegnede vedbliver fremdeles at besørge Bankhæftelser indfriede saavel af større som af mindre Eiendomme, paa Landet eller i Kjøbstæderne og gjør jeg, forsaavidt det ønskes, selv det dermed forbundne Pengendlæg, efter nærmere Overeenskomst, ligesom jeg ogsaa besørger Actier reqvirerede i Banken, m.v. De, der muligen ønske at benytte min Assistance i denne Anledning, vilde behage snarest muligt til mig at indsende vedkommende Amtstues eller Byfogeds Attest om Bankhæftelsens Beløb, m.m., med Opgivende, om man selv ønsker at benytte Actierettigheden eller ikke, hvorefter jeg da skal foranstalte det videre Fornødne. Kjøbenhavn, den 6te August 1842. C. P. Berthelsen, lille Kjøbmagergade N 189.
Aarhuus Stifts-Tidende, 1842-08-24
Dands- og Gymnastik=Jnformation.
Aarhuus Stifts-Tidende, 1842-08-24
Da jeg i endeel Aar har givet Underviisning i Dands og ved denne Underviisning erhvervet mig de ærede Forældres Tilfredshed, hvis Børn har været mig anbetroet, saa vover jeg, i samme Egenskab, at anbefale mig til de ærede Forældre her i Byen og Omegn, og skal det stedse, som før, være mig en Ære og Fornøielse ogsaa her i Byen at erhverve mig de ærede Forældres Tilfredshed, hvis Børn godhedsfuld maatte vorde mig anbetroet.
Aarhuus Stifts-Tidende, 1842-08-24
Ligeledes anbefaler jeg mig med at give Underviisning i Hugning, Fægtning, Gymnastik og alle øvrige LegemsØvelser. Ærbødigst Aarhuus den 9de August 1842. Stilling, Gymnastik= og Dandselærer, boende hos Enkemad. Hansen, paa Guldsmedgade.
Aarhuus Stifts-Tidende, 1842-08-24
Patent-Gjødning. En fortsat Erfaring af 10 Aar har beviist denne Gjødnings Brugbarhed og Billighed, og ved at henvende sig til Undertegnede med tilfredstillende Caution, kan ei ubetydelig Credi tilstaaes de Herrer Landmænd, der motte behøve den i Qvantiteter af ikke mindre end 100 Tönder, som beregnes a 8 Rbmk. Tönden frit ombord, men naar 1000 Tönder forlanges og betales contant, er Prisen 6 Mk. 8 Sk. pr. Tønde. Kjöbenhavn, den 11te Juli 1842. Joseph Owen, 248 Store Kongensgade.
Aarhuus Stifts-Tidende, 1842-08-24
Tidlig modne Kartofler kjøbes til de høieste Priser af Brødrene Jensen.
Aarhuus Stifts-Tidende, 1842-08-24
fede Randers Lax faaes meget billig hos N. H. Larsen, ved Aaen.
Aarhuus Stifts-Tidende, 1842-08-24
Skonnerten Elisa, Capt. J. H. Ginge, som ligger under Ladning med Stykgods til Altona, vil Tirsdagen den 30te dennes være færdig til at afseile. Aarhuus, den 24de August 1842. A. Thomsen, Mægler. Under Forudsætning af kongelig allernaadigst Tilladelse, ønsker en Embedsmand, der i en af Landets skjøn neske Egne er anbetroet et af de meest uafhængige Embeder, og af saadan Beskaffenhed, at det af enhver dannet Mand kan bestrides, at ombytte dette mod et Toldinspecteur= eller Postmester-Embede paa 13 a 1600 Rbd., eller med en pensioneret Officeer, eller paa Betingelser at aftræde det til en anden til kongeligt Embede qvalificeret Mand. – Reflecterende ville behage at henvende sig til dette Blads Contoir i portofrie Breve, mrk. G. V.
Aarhuus Stifts-Tidende, 1842-08-24
En ung, gift Mand, der har danske juridisk Examen med bedste Characteer, og practisk Øvelse saavel i Justitsvæsenet som i Godsadministrationen, ønsker sig en Ansættelse i et af disse Fag til 1ste Mai 1843. Da den Søgende besidder Formue, er han tilfreds, naar den attraaede Plads kan indbringe ham 2 a 300 Rbd. aarlig. De Reflecterende ville behage at opgive de nærmere Vilkaar i Billetter, mrk. 29. B., som bedes aflagte paa denne Tidendes Contoir.
Aarhuus Stifts-Tidende, 1842-08-24
En Handelsbetjent, der i flere Aar har conditioneret ved Colonial-, Korn- og Tømmerhandelen, ninger, skriver en smuk og god Haand, og som 4 og som tillige har megen Øvelse i Contoirforretikke er ukjendt med det tydske og engelske Sprog, ønsker sig strax eller næstk. 1ste November en Plads enten som Handelsbetjent ved en lignende Handel eller paa et Handels contoir. De bedste Anbefalinger kunne produceres, saavel for Duelighed som god moralsk Opførsel. Paa Lønnens Størrelse sees ikke saa nøie. Reflecterende ville behage at aflevere Billet paa Adressecontoiret i Aarhuus, mrk. A. 1. med Opgivende af Vilkaarene. Huuslærerplads søges. Paa Grund af Forandring med Eleverne ønsker en theologisk Student, der i længere Tid har informeret, sig en Huuslærerplads til 1ste Novbr. Gode Anbefalinger haves. Herpaa Reflecterende ville behage at indlevere Billet, mrk. E. 29, paa Adressecontoiret i Aarhuus.
Aarhuus Stifts-Tidende, 1842-08-24
Trykt i Aarhuus Stiftsbogtrykkerie. Til Hjælpelærer ønskes en duelig Seminarist. Lønnen udgjør omtr. 94 Rbd. Nærmere Underretning erholdes paa Adressecontoiret i Aarhuus.
Aarhuus Stifts-Tidende, 1842-08-24
Tjenestesøgende til 1ste Novbr. Af disse ere anmeldte en betydelig Deel Tyende af næsten alle Classer, navnlig: Contoir- og Handelsbetjente, Avlsforvaltere, Avlskarle, Kudske og Arbeidskarle, Gouvernanter, Huusjomfruer, Sypiger, Kokkepiger, Stue piger, Enepiger og Barnepiger, m. fl., hvoraf de fleste ere forsynede med særdeles gode Anbefalinger. Anmeldelser fra dem som maatte ønske nogen af disse, bedes snarest mulig indgivne, enten mundtlig eller i frankerede Breve til A. Hansen, const. Fæstemand i Aarhuus.
Aarhuus Stifts-Tidende, 1842-08-24
Hos Undertegnede, der selv har en Søn i den latinske Skole, kan et Par Skoledisciple erholde Kost og Logis paa billige Vilkaar, og tillige nogen Underviisning og Veiledning. Aarhuus den 10de Aug. 1842. Brendstrup.
Aarhuus Stifts-Tidende, 1842-08-24
Hvor et godt Klaver staaer til Salg eller Leie, anvises af A. Hansen, Commissionair.
Aarhuus Stifts-Tidende, 1842-08-24
Efterlysning. Natten imellem 14de og 15de dennes, ere tvende af mine Tiender, nemlig Røgter Rasmus Sørensen og Pigen Ane Marie Rasmusdatter, uden nogen gyldig Grund eller Aarsag bortløbne af min Tjeneste, uden at være forsynede med Skudsmaale, og have ikke senere indfundet dem. Den Første er af middelmaadig Størrelse, har hvidt Haar og er noget hjulbenet; og den Anden lav af Væxt, men dygtig føer. Enhver, som maatte kunne give nogen Oplysning om disse tvende Personer, bedes derom at meddele mig Underretning snarest muligt. Søedal, den 21de August 1842. J. C. Jochims, Meieriforpagter.
Aarhuus Stifts-Tidende, 1842-08-24
Den Jessenske Boghandling. At Skifteretten i afg. Boghandler J. W. Bruuns Boe idag til mig har overleveret Boets Beholdning af Bøger og andre trykte Sager, og at jeg fra førstkommende Fredag af fortsætter den, af bemeldte Bruun under Firma den Jessenske Boghandling førte, Bog-Papiir-Kunst- og Musik-Handel i det af ham dertil afbenyttede Locale paa det lille Torv heri Byen, har jeg den Ære herved at offentliggjøre, og tillader jeg mig der hos ærbødigst at anbefale ovenmeldte Handel til Enhver, idet jeg tør forsikkre, at jeg særdeles skal beflitte mig paa stræng Orden og hurtig Udførelse af enhver Bestilling.
Aarhuus Stifts-Tidende, 1842-08-24
De Ærede, som hos Bruun have subskriberet paa Boger eller Blade og som enten midlertidigen have erholdt disse hos nogen af de andre Boghandlere her i Byen, eller endnu ikke have modtaget det Bestilte, og ønske at erholde det i Jessens Boghandling, tør jeg bede behageligst i den Anledning at henvende sig til mig. Jndtil videre er Bogladen aaben hver Dag fra Kl. 81 Formidd. og fra 28 Eftermidd. Aarhuus, den 23de August 1842. A. Basse.
Aarhuus Stifts-Tidende, 1842-08-24
Nye Violiner og udmærkede gode Strenge ere arriverede, og faaes til billige Priser hos Bog- og Musikhandler Holm i Horsens.
Aarhuus Stifts-Tidende, 1842-08-24
Oplaget af Tapet Papirer
Aarhuus Stifts-Tidende, 1842-08-24
hos Undertegnede er blevet forsynet med Tapeter i nye og smukke Mønstre, til meget billige Priser. C. Holm, Boghandler i Horsens.
Aarhuus Stifts-Tidende, 1842-08-24
Praktisk Regnebog for Begyndere indeholdende: de 4 Specier i ubenævnte og benævnte Tal, Reguladetri i hele Tal, de 4 Specier i Brøk samt Reguladetri i Brøk og Huusholdnings-Opgaver. Af N. C. Raben, Lærer ved Borgerskolen i Odense. 5te Oplag, 2 indb. Bogen, som har vunden meget bifald, og i kort Tid oplevet 5 betydelige Oplag, faaes i de fleste Boghandlinger, i Aarhuus hos Warberg, i Aarre pr. Warde, hos Nielsen, i Veile hos Thune, i Colding hos Meldrup og i Odense hos Forlæggeren. S. Hempel.
Aarhuus Stifts-Tidende, 1842-08-24
Blomstersproget, eller: Blomsternes Betydning paa østerlandsk Viis. Sjette Udgave. 2 s. Faaes i alle Boglader.
Aarhuus Stifts-Tidende, 1842-08-26
1842 No 151. Fredagen. den 28 August. Den til Forsendelse. med Brevposterne Kongelig allernaadigst alene privilegerede Aarhuus Stiftbeidende.
Aarhuus Stifts-Tidende, 1842-08-26
Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phil. Uyheder fra Udlandet.
Aarhuus Stifts-Tidende, 1842-08-26
Paa St. Domingo skal der ved et nyt Jordskjælv være omkomne over 6000 Mennesker.
Aarhuus Stifts-Tidende, 1842-08-26
Breve fra St. Petersborg omtale de mange Rygter som have circuleret ang. en Sammensværgelse blandt Rigets Adel, som var bleven tilintetgjort ved Keiserens Energi. Man fortæller, at en tilsløret Dame havde røbet Hemmeligheden for Keiseren, og at han, ledsaget af een eneste Adjutant, var pludselig traadt ind i de Sammensvornes Forsamlingssal. og havde nedskudt En paa Stedet, samt tvunget Resten til at underkaste sig; ifølge en anden Relation havde Thronfølgeren imidlertid omringet Huset, stormet dette, og deels massacreret de Deriværende, deels transporteret dem strax til Siberien. Jfølge en meere troværdig Beretning var Sølvbryllupsfesten bleven forstyrret ved det ubehagelige Budskab fra Asien, at den russiske Hær havde lidt et overordentlig stort Nederlag ved Tscherkesserne. Blandt Landets fornemme Familier gives der neppe een eneste, der ikke begræder en Søn eller Slægtning som er falden paa Kamppladsen. For at ære denne Landets Smerte var det, at Festen ikke blev celebreret.
Aarhuus Stifts-Tidende, 1842-08-26
Urolighederne i England vedblive, og det synes som at Tumultanterne sættes i Bevægelse efter en bestemt Plan. Allevegne hvor der holdes Forsamlinger tages den Beslutning: at blive ved som man har begyndt. Man troer, ved en saadan Opstand i Masse at fremtvinge Kornlovenes Ophævelse. Det synes som Oprørerne have i Sinde at gjøre Manchester til Hovedqvarteret for Opstanden. Derfor sendes ogsaa den største Troppemagt henad denne Kant.
Aarhuus Stifts-Tidende, 1842-08-26
Grevskaberne Lancashire og Yorkshire ere i fuldt Oprør. Huddersfield var tagen i Besiddelse af 5000 Arbeidsfolk. Herfra trues nu Staden Leeds, hvor man har besluttet, at sætte Magt imod Magt. Ogsaa fra Skotland meldes, at Kulminedistricterne omkring Glasgow ere i stor Gjæring.
Aarhuus Stifts-Tidende, 1842-08-26
Dronningen af England har udnævnt Wellington til Høistkommanderende over alle Linietrop. perne i Storbrittanien og Jrland. J London gik det Rygte, at man paa Slottet Windsor havde en Aften fundet en ubekjendt Mandsperson skjult i Nærheden af Børnegemakket. Han blev strax transporteret til London. Prindsen af Wales's Amme er pludselig bleven afskediget, fordi, som det hedder, man havde flere Gange fundet hende i beruset Tilstand med Geneverflasken ved Siden af sig. Hun har derved forspildt sin Lykke, thi hun skulde havt 2000 L. Sterling, naar Prindsen blev vænt fra.
Aarhuus Stifts-Tidende, 1842-08-26
Jfølge en Meddelelse i Hamb. Corresp. fra Hannover af 13de August tales der temmelig udbredt om at en Damme af dansk Adel skal ophøies til Grevinde af Diepholz. Samtlige store Hofcharger vare tilsagte at møde i Hannover den 24de August. Det var endnu en Hemmelighed hvad Hs. M. vilde underrette dem om.
Aarhuus Stifts-Tidende, 1842-08-26
Om det norske Odelsthings Beslutning: at al Brændeviinsbrænden i Norge skal ophøre om 10 Aar, hedder det i en Beretning fra Christiania: "Saavidt, havde man dog ikke troet at Euthusiasmen kunde bringe vort sindige og adstadige Folkeraad. Forbauselsen herover har endnu ikke lagt sig. Alle erkjende, at Brændevinets Misbrug hos os er en Nationalulykke, men om denne har været stor nok til at retfærdiggjøre et Decret, som minder om nogle af det franske Nationalconvents radicale Beslutninger, derom ere Meningerne meget deelte." – Fra Norge meldes, at Biskop Bugge har erholdt sin Afsked og Professor Motzfeldt er udn. til Assessor i Høiesteret.
Aarhuus Stifts-Tidende, 1842-08-26
Fædrelandet.
Aarhuus Stifts-Tidende, 1842-08-26
Kjøbenhavn, den 23de August. J Søndags blev under stor Høitidelighed Grundstenen lagt til det nye katholske Capel her i Staden, under Tilstrømmen af en stor Menneskemasse af alle Troesbekiendelser. Grundstenen, som laae paa Alteret, blev indviet af Præsterne med Velsignelse og nedlagt ved et opreist Kors. Derpaa tog den østerrigske Charge d'Affaires, Baron v. Lange nau, som K. K. Patronatscommissair, Muursteen, og besprængte Stenen med Cement; samme Ceremoni blev derpaa foretaget af Directeuren for det udenlandske Departement, Hr. v. Dankwarth, som derefter overleverede Skeen til en af Menighedens Forstandere, og saaledes gik den fra Haand til Haand blandt de tilstedev. Honoratiores. Tillige blev i Grundfordybningen nedlagt et Mindedocument, indelukket i et Glasgjemme, samt en Kobberæske med Medailler som betegne de vigtigste Livs- og Regjerings Momenter saavel af de sidst afdøde som nuregierende østerrigske og danske Herskere, samt de i begge Lande nu courserende Pengesorter. Høitideligheden endtes med et Te Deum laudamus. Den næsten fuldendte Bygning er et Værk af vor talentfulde Prof. Hetsch, og vil blive yderst pragtfuld i alle Henseender.
Aarhuus Stifts-Tidende, 1842-08-26
Under St. Forhandlingerne ang. Geistlighedens Høitidsoffer havde Sognefoged Hansen klaget over, at Smudset af de Offrendes Fodtøi beplettede Alterforhøiningen. "Jeg har aldrig givet mig af med at bemærke dette – erindrede Biskop Mynster: men hvis jeg havde bemærket det, da vilde jeg i Sandhed have ønsket, at dette var det Eneste af Verdens Smuds, som de Offrende bragte med sig til Herrens Alter."
Aarhuus Stifts-Tidende, 1842-08-26
Under den endelige Behandling af Sagen om Geistlighedens Høitidsoffer fandt den kgl. Commissarius Anledning til at oplæse de Yttringer af Cancelliraad Funder, der findes i Vib. St. Td. for 1838, S. 18491850. Sognefoged Petersen yttrede under samme Sag: Enhver, der kjender til Landboforholdene, veed, at der fast er Jntet, hvori Præsten ikke er gjort deelagtig; ja ifølge den nye Communalanordning er han nærved at være bleven Veibetjent.
Aarhuus Stifts-Tidende, 1842-08-26
I Anledning af en Yttring af Provst Plesner, at der gives Præster, som glemme deres helligste Pligter, fandt Etatsraad Steenfeldt det ønskeligt, at Disse bleve opgivne for Regjeringen, for at de kunde udvises af den hæderlige Stand, paa hvilken de kaste en ufortjent Skygge.
Aarhuus Stifts-Tidende, 1842-08-26
Etatsraad Bang, som i Sagen om Vildt skaders Erstatning stemte for, at det store Vildt skal holdes indsluttet i Dyrehaver, og, naar det træffes udenfor disse, nedskydes ifølge Autoriteternes Foranstaltning, yttrede bl. A., at enkelte Landmænd, naar stort Vildt uden Jndskrænkning kan fredes, blive udsatte for at miste deres hele Høst, hvilket han f. Ex. vidste at have været Tilfældet med en Mand i Nærheden af Roeskilde, der, ved Vildtets Jndbrud, er bleven skilt ved hele sin Ærtehøst.
Aarhuus Stifts-Tidende, 1842-08-26
– Efter "Collegialtidenden, var nylig anført, at den anden Suppleant for Sædegaardseierne i Ribe Stift, Proprietair Mazantii til Staugaard, er indkaldt af Commissarius til at møde i den forestaaende jydske Stænderforsamling. Nu bekjendtgjøres, at man senere er kommen til Kundskab om, at Sidstnævnte allerede for et Aarstid siden er ved Døden afgaaet.
Aarhuus Stifts-Tidende, 1842-08-26
Professor Schouw har offentlig udtalt sig om de nye stænderske Committeer. Han mener, at de Constitutioneltsindede ikke kunne være tilfredsstillede med denne Uddannelse af Stænderinstitutionen, men at de ligefuldt maa paaskjønne dette Skridt, fra Regjeringens Side, da denne dog derved kommer det store Folkeønske nærmere.
Aarhuus Stifts-Tidende, 1842-08-26
Efter nogle Provindsavisers Beretninger skulde man troe, at den ny Criminalret heri Staden var færdig til strax at kunne træde i Kraft, naar blot Assessorerne nu bleve udnævnte. Men det er ingenlunde Tilfældet, thi det staaer endnu tilbage forinden at ordne Adskillelsen af det dømmende og executive Politi. Dette er overladt til en Commission, efter hvis Erklæring rimeligviis Politidirecteurens og Ret ternes Betænkning vil blive indhentet, og først da er Sagen moden til at forelægges Kongen til endelig Afgjørelse. (Md.)
Aarhuus Stifts-Tidende, 1842-08-26
Rygtet fortæller, at en ung og stadselig dansk Mand er i disse Dage bleven arresteret paa den svenske Kyst og funden i Besiddelse af en betydelig Sum Penge. (Md.) Chronique scandaleuse taler i denne Tid meget om en bekjendt forhenværende Dandserindes Flugt fra sin Tilbeder, som hun var bleven kjed af. Mellem dem skal der nemlig have existeret en formelig Contract, hvoriblandt vare de Betingelser: at hun ikke igjen maatte betræde nogen Skueplads som Dandserinde, samt at hun ikke maatte reise bort uden Tilbederens Tilladelse. Derimod havde denne forpligtet sig til at stille en betydelig aarlig Sum til hendes Underhold, give hende Eqvipage, Tjenerskab osv. og forskaffe hende alle Livets Glæder. Disse gyldne Lænker have imidlertid vel forekommet Terpsichores Datter for tunge, en smuk Dag sælger hun Heste og Vogn, gjør endeel andre Effecter i Penge og reiser bort med et Dampskib. Hvordan kunde hun komme ombord? Ja, det var rigtignok det Vanskeligste for hende, men væk kom hun dog. Med brudt Hjerte, brudt Contract og tomme Værelser staaer nu den forladte Endymion tilbage og seender forgiæves omme Klager efter den Bortflygtede, som man frygter for ikke saasnart vil vende tilbage. (Aalb. Av.)
Aarhuus Stifts-Tidende, 1842-08-26
Ved Concerten i Rosenborg Have i Løverdags Aftes greb Politiet en Tyv, der lod til at have gjort sig længe lystig i Haven, da han ved Visitering forefandtes i Besiddelse af flere Pengepunge, en Tegnebog og andet Smaaneps. Man var bleven opmærksom paa, at han havde sneget sig om blandt Folk og practiseret Haanden ned i fremmede Lommer; en Politibetjent underrettedes derom, og Mosieu Urian blev greben i det Øieblik, da han havde Fingre paa en Tegnebog i en fremmed Baglomme. Fyren, der var ret velklædt, lod til at være Svensker og maaskee alene kommet over Sundet, for at benytte sin Jndustri Var den Prøve, han aflagde i Kongenshave, hans første Debut hertillands, maa man bekjende, at den fik et temmelig uheldigt Udfald. (S. Bl.)¬
Aarhuus Stifts-Tidende, 1842-08-26
J en sjællandsk Kjøbstad er nylig forøvet følgende dumdristige Tyveri. En velhavende Borger sammesteds var ude i Aftenselskab, og Pigen i Huset sad oppe efter ham, for at lukke Huusbonden ind. Ud paa Natten vækkes den halvt sovende Pige af den formeentlige Huusbonde, der hos hende faaer Portnøglen, aabner og lukker Porten og gaaer ind i Dagligstuen. En af Husets Karle, der ogsaa havde været paa Lystighed, og havde stolet paa at komme hjem og ind i Huset for Huusbonden, banker lidt efter lidt paa Pigen, for at hun skal lukke ham ind, men hun svarer, at hun ikke længere havde Nøglen, da Huusbonden allerede var kommen hjem, og da Karlen i samme Øieblik seer en Mand stikke Hovedet frem af et Vindue i Dagligstuen, bliver han angest for at hans Huusbond skal see ham og lusker bort. Jmidlertid hører Konen i Huset, der laa i det op til Dagligstuen stødende Sovekammer, mellem hvilke Værelser, Døren stod aaben, at en Mandsperson bevægede sig i Dagligstuen; hun talede til ham, men han svarede hende noget kort, og lukkede kort efter Døren mellem Værelserne til, hvilket ikke var hende paafaldende, da Manden sædvanligviis røg en Pibe Tobak inden han gik til Sengs. Da hun imidlertid noget efter bemærkede en usædvanlig og paafaldende Lyd, som om den formeentlige Mand med Vold aabnede det i Dagligstuen værende Chatol, fattede hun Mistanke, forlod Sengen og sprang gjennem Vinduet ud i Gaarden for at samle Husets Folk, men da man kom til Dagligstuen, var den formeentlige Huusbond forsvunden, hvorimod Chatollet var opbrudt og af samme borttaget nogle hundrede Rigsbankdaler i rede Penge, der havde ligget lige for Haanden, hvorimod Tyven ikke havde lagt Mærke til et sammesteds liggende Brev, hvori der var en meget betydelig Sum. Saavidt vides, er man endnu ikke kommet paa Spor efter denne Tyv, hvis mageløse Dristighed er forbausende. (Dan.)¬